大秦景教流行中國碑

大秦景教流行中國碑是一座記述景教在唐代流傳情況的石碑，現藏於西安碑林博物館，是中國首批禁止出國展覽文物之一。丹麥探險家認為，大秦景教流行中國碑是瞭解古代中國與其他文化的交流中極為重要的石碑，當與羅塞塔石碑、米沙石碑、阿茲特克太陽曆石並列世界四大代表性碑刻。歷史.唐太宗貞觀九年為其在長安建大秦寺。自635年開始，景教在中國順利發展了150年，與祆教及摩尼教並稱“唐代三夷教”。此碑於唐德宗建中二年太蔟月七日建立於大秦寺的院中。碑文是朝議郎前行臺州司參軍呂秀巖根據唐貞觀年間大秦寺僧景淨的述文書寫並題額。碑身高197釐米，下有龜座，全高279釐米，碑身上寬92.5釐米，下寬102釐米，正面刻著“大秦景教流行中國碑”及頌文，上有楷書三十二行，行書六十二字，共1780個漢字和數百個敘利亞文。唐武宗會昌年間推行一系列毀佛政策，會昌五年三月，敕令不許天下寺院建置莊園，又令勘檢所有寺院及其所屬僧尼、財產之數。四月，下敕滅佛，殃及景教。此碑被埋入地下。明熹宗天啟三年出土，當時不少西方傳教士得知後，爭相拓片，把碑文拓片譯成拉丁文寄往歐洲本國。當地人怕此碑被他們盜走，秘密地把碑抬到附近的金勝寺內，豎起來交寺僧保管。清文宗咸豐九年武林韓泰華重造碑亭，但不久因戰亂碑寺被焚燬，碑石暴呈荒郊。西方一些學者主張將此重要的景教文物運往歐洲保管。1891年歐洲某公使館請求總理衙門設法保護大秦景教流行中國碑，總理衙門匯出100兩銀子，但到陝西時只剩下5兩，只能草草搭一小蓬遮蓋。20世紀初，丹麥人傅裡茨·何樂模出三千金買下此碑，準備運往倫敦。方藥雨透露與羅振玉，羅氏立刻轉告時任學部尚書榮協揆，乃通令陝西巡撫曹鴻勳制止此事。陝西巡撫派陝西學堂教務長王獻君與何樂模協商，最後何樂模同意廢除購買合同，但何樂模獲准複製一個大小相同的碑模帶回倫敦。複製的大秦景教流行中國碑模版，十分逼真，幾可亂真。1907年陝西巡撫將《大秦景教流行中國碑》入藏西安碑林安置。回倫敦後又依照大秦景教流行中國碑模版，複製了一批，分派各國大學和朝鮮金剛山長安寺。其中一複製模版現展於美國華盛頓特區喬治城大學文化交流中心地下室。此外，中國陝西省周至縣大秦寺，日本和歌山縣高野山、京都大學綜合博物館和愛知縣春日井市日本景教研究會總部，羅馬耶穌會宗座額我略大學和廣州基督教天河堂也有複製品。石碑內容.這塊石碑上說的是唐太宗貞觀年間，有一個從古波斯來的傳教士叫阿羅本，歷經跋涉進入中國，沿著于闐等西域古國、經河西走廊來到京師長安。他拜謁了唐天子太宗，要求在中國傳播基督教。此後唐太宗降旨准許他們傳教，景教開始在長安等地傳播起來，也有景教經典《尊經》翻成中文的記載。碑文還引用了大量儒、佛、道三教經典和中國史書中的典故來闡述景教教義，講述人類的墮落、彌賽亞的降生、救世主的事蹟等。碑文雖係波斯傳教士撰寫，但他的中文功底極其深厚。大秦寺僧景淨述。若常然真寂，先先而無元，窅然靈虗，後後而妙有。惣玄摳而造化，妙眾聖以元尊者，其唯　我三一妙身無元真主阿羅訶歟？判十字以㝎四方，皷元風而生二氣。暗空易而天地開，日月運而晝夜作。匠成厏物，然立初人。別賜良和，令鎮化海。渾元之性，虗而不盈。素蕩之心，夲無希嗜。洎乎娑殫施妄，鈿飾純精。閒平大扵此是之中，隟冥同於彼非之內。是以三百六十五種，肩隨結轍。𥪰織法羅，或𢫾物以託宗，或空有以淪二，或禱祀以邀福，或伐善以矯人。智慮營營，恩情役役。茫然無得，煎迫轉燒，積昧亡途，久迷休復。於是　我三一分身㬌尊彌施訶戢隱真威，同人出代。神天宣慶，室女誕聖於大秦。㬌宿告祥，波斯覩耀以來貢，圓卄四聖有說之舊法，理家國扵大猷。設　三一浄風無言之新教，陶良用於正信。制八境之度，鍊塵成真。啟三常之門，開生滅死。懸㬌日以破暗府，魔妄於是乎悉摧。棹慈航以登明宮，含靈扵是乎既濟。能事斯畢，亭午昇真。經留廿七部，張元化以發靈開。法浴水風，滌浮華而潔虗白。印持十字，融四照以合無抅。擊木震仁惠之音，東禮趣生榮之路。存鬚所以有外行，削頂所以無內情。不畜臧獲，均貴賤於人。不聚貨財，示罄遺於我。齋以伏識而成，戒以靜慎為固。七時禮讚，大庇存亡。七日一薦，洗心反素。真常之道，妙而難名，㓛用昭彰，強稱㬌教。惟道非聖不弘，聖非道不大。道聖符契，天下文明。　太宗文皇帝，光華啟運，明聖臨人，大秦國有上德曰阿羅本，佔青雲而載真經，望風律以馳艱險。貞觀九祀，至扵長安。　帝使宰臣房公玄齡，惣仗西郊，賔迎入內。翻𦀰書殿，問道禁闈。深知正真，特令傳授。貞觀十有二年秋七月，詔曰︰「道無常名，聖無常體，隨方設教，密濟群生。大秦國大德阿羅夲，逺將𦀰像，來獻上亰，詳其教旨，玄妙無為，觀其元宗，生成立要。詞無繁說，理有忘筌，濟物利人，宜行天下。所司即於亰義寧坊造大秦寺一所，度僧廿一人。宗周德喪，青駕西昇。巨唐道光，㬌風東扇。旋令有司將　帝寫真轉摸寺壁。天姿汎彩，英朗㬌門。聖跡騰祥，永輝法界。案《西域圖記》及漢魏史策︰大秦國，南統珊瑚之海，北極眾寶之山；西望仙境花林，東接長風弱水；其土出火𦀸布、返䰟香、明月珠、夜光璧；俗無寇盜，人有樂康。法非㬌不行，主非德不立。土宇廣濶，文物昌明。　髙宗大帝，克恭纘祖，潤色真宗；而扵諸州各置㬌寺，仍崇阿羅夲為鎮國大法主。法流十道，國冨元休；寺滿百城，家殷㬌福。聖曆年，釋子用壯，騰口於東周。先天末，下士大笑，訕謗於西鎬。有若僧首羅含，大德及烈，並金方貴緒，物外髙僧，共振玄網，俱維絶紐。　玄宗至道皇帝，令寧國等五王，親臨福宇，建立壇場。法棟暫橈而更崇，道石時傾而復正。天寶初，令大將軍髙力士，送　五聖寫真，寺內安置；賜絹百疋，奉慶睿圖。龍髯雖逺，弓劒可攀；日角舒光，天顏咫尺。三載，大秦國有僧佶和，瞻星向化，望日朝尊。詔僧羅含、僧普論等一七人，與大德佶和，於興慶宮修㓛德。於是天題寺牓，額戴龍書；寶裝璀翠，灼爍丹霞；睿扎宏空，騰淩激日。寵賚比南山峻極，沛澤與東海齊深。道無不可，所可可名；聖無不作，所作可述。　肅宗文明皇帝，於靈武等五郡，重立㬌寺。元善資而福祚開，大慶臨而皇業建。　代宗文武皇帝，恢張聖運，從事無為。每於降誕之辰，錫天香以告成㓛，頒御饌以光㬌眾。且𠃵以美利，故能廣生。聖以體元，故能亭毒。　我建中聖神文武皇帝，披八政以黜陟幽明，闡九疇以惟新㬌命。化通玄理，祝無愧心。至扵方大而虗，專靜而恕，廣慈救眾苦，善貸被群生者，我修行之大猷，汲引之階漸也。若使風雨時，天下靜，人能理，物能清，存能昌，歿能樂，念生響應，情發目誠者，我㬌力能事之㓛用也。大施主金紫光祿大夫、同朔方節度副使、試殿中監、賜紫袈裟僧伊斯，和而好惠，聞道勤行。逺自王舍之城，聿來中夏，術髙三代，藝博十全。始効節於丹庭，乃策名於王帳。中書令汾陽郡王郭公子儀，初惣戎於朔方也，　肅宗俾之從邁。雖見親於臥內，不自異於行間。為公爪牙，作軍耳目。能散祿賜，不積於家。獻臨恩之頗黎，布辭憩之金罽。或仍其舊寺，或重廣法堂。崇飾廊宇，如翬斯飛。更効㬌門，依仁施利，每嵗集四寺僧徒，虔事精供，俻諸五旬。餧者來而飰之，寒者來而衣之，病者療而起之，死者葬而安之。清節達娑，未聞斯美。白衣㬌士，今見其人。願刻洪碑，以揚休烈。詞曰︰　真主元元，湛寂常然。㩲輿匠化，起地立天。分身出代，救度無邊。日昇暗滅，鹹證真玄。赫赫文皇，道冠前王；乗時撥亂，𠃵廓坤張。明明㬌教，言歸我唐。翻經建寺，存歿舟航；百福偕作，萬邦之康。　髙宗纂祖，更築精宇，和宮敞朗，遍滿中土。真道宣明，式封法主；人有樂康，物無災苦。玄宗啟聖，克修真正；御牓揚輝，天書蔚映。皇圖璀璨，率土髙敬；庶績鹹熙，人賴其慶。　肅宗來復，天威引駕；聖日舒晶，祥風掃夜。祚歸皇室，祆氛永謝；止沸㝎塵，造我區夏。　代宗孝義，德合天地；開貸生成，物資美利。香以報㓛，仁以作施；暘谷來威，月窟畢萃。　建中統極，聿修明德；武肅四溟，文清萬域。燭臨人隱，鏡觀物色；六合昭蘇，百蠻取則。道惟廣兮應惟宻，強名言兮演三一；主能作兮臣能述，建豊碑兮頌元吉。大唐建中二年嵗在作噩太蔟月七日大耀森文日建立，時法主僧寧恕知東方之㬌眾也。ܒܝܘܡܝ ܝܐܒܐ ܕܐܒܗ ܬܐܡܪ ܚܢܢܝܫܘܥܩܬܘܠܝܩܐ ܦܛܪܝܪܥܝܣ‬朝議郎前行臺州司士參軍呂秀巖書助檢校試太常卿賜紫袈裟寺主僧業利出土地點.大秦景教流行中國碑的出土地點有兩種說法，盩厔說和長安說：1928年，向達到盩厔、樓觀考察，在樓觀西五里處發現大秦寺遺跡。寺內有《五峰丘木山大秦禪寺鑄鐘銘》：“……唐太宗敕賜丞相魏徵大將尉遲恭起蓋監修……”流行文化.電視劇《長安十二時辰》第20集中，景教教士敬德僧的宣教傳單上所寫內容取自大秦景教流行中國碑的碑文。